SET ปิดเช้าบวก 1 จุด STGT ซื้อขายสูงสุด 8 พันลบ. ลุ้นบ่ายวิ่งต่อ
SET ปิดเช้าบวก 1 จุด STGT ซื้อขายสูงสุด 8 พันลบ. ลุ้นบ่ายวิ่งต่อ โดยดัชนีช่วงเช้าปิดที่ระดับ 1,374.65 จุด เพิ่มขึ้น 0.52 จุด หรือ 0.04% มูลค่าการซื้อขาย 3.92 หมื่นล้านบาท
3 ก.ค. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,374.65 จุด เพิ่มขึ้น 0.52 จุด หรือ 0.04% มูลค่าการซื้อขาย 3.92 หมื่นล้านบาท
10 หุ้นดันดัชนีเช้านี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้ผันผวนในกรอบแคบ พยายามยืนในแดนบวกให้ได้เข่นเดียวกับตลาดหุ้นภูมิภาคเอเชียส่วนใหญ่ที่เช้านี้อยู่ในแดนบวก หลังจากตัวเลขเศรษฐกิจสหรัฐฯออกมาดี ทั้งการจ้างงานนอกภาคเกษตรและอัตราว่างงาน อย่างไรก็ดีสถานการณ์การแพร่ระบาดไวรัสโควิด-19 ในสหรัฐฯพบจำนวนผู้ติดเชื้อสูง จึงยังคงเป็นปัจจัยที่ต้องระมัดระวังการลงทุนด้วย
ส่วนตลาดบ้านเรามีแรงขายทำกำไรออกมาระหว่างทางบ้างหลังจากดีดตัวขึ้นไปได้ดีเมื่อวานนี้ และยังรอปัจจัยใหม่เข้ามาด้วย พร้อมแนะติดตามถสถานการณ์ไวรัสโควิด-19 และความสัมพันธ์ทางการเมืองระหว่างสหรัฐฯและจีนอย่างใกล้ชิด
สำหรับแนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯคงแกว่งแคบลง พร้อมให้แนวรับ 1,365 จุด ส่วนแนวต้าน 1,385 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
STGT   มูลค่าการซื้อขาย  8,089.19 ล้านบาท  ปิดที่  68.00 บาท  เพิ่มขึ้น  7.50 บาท
STA    มูลค่าการซื้อขาย  2,469.88 ล้านบาท  ปิดที่  30.00 บาท  เพิ่มขึ้น  2.00 บาท
GULF   มูลค่าการซื้อขาย  1,346.34 ล้านบาท  ปิดที่  38.75 บาท  เพิ่มขึ้น  1.00 บาท
PTT    มูลค่าการซื้อขาย  1,151.47 ล้านบาท  ปิดที่  39.25 บาท  เพิ่มขึ้น  0.25 บาท
SUPER  มูลค่าการซื้อขาย  1,083.56 ล้านบาท  ปิดที่   1.00 บาท  เพิ่มขึ้น  0.04 บาท